*Tämä artikkeli kertoo kirjasarjasta. Lempäälässä sijaitsevasta taideteoksesta kerrotaan artikkelissa Yrjö Kokon muistomerkki.*
**Ajan pyörä** (engl. *The Wheel of Time*) on kirjailija Robert Jordanin kirjoittama fantasiakirjasarja, joka on yksi nykyisen fantasiakirjallisuuden pisimmistä ja suosituimmista kirjasarjoista. 

Yksi englanninkielinen osa vastaa kahta tai kolmea suomenkielistä. Englanninkielisiä kirjoja on ilmestynyt neljätoista osaa. Jordan kuoli vuonna 2007, eikä kyennyt itse saattamaan työtään loppuun. Viimeiset osat kirjoitti Brandon Sanderson Jordanin muistiinpanojen pohjalta. *A Memory of Light*, sarjan viimeinen osa, julkaistiin englanniksi 8. tammikuuta 2013.

Karisto päätti lopettaa *Ajan pyörän* suomentamisen Jordanin itsensä kirjoittamiin teoksiin, joten kolmea viimeistä osaa ei suomennettu.

Jordan kirjoitti myös sarjan tapahtumia edeltävän romaanin *Uusi kevät* ja novellin *The Strike at Shayol Ghul*. Sen lisäksi sarjasta on julkaistu tietoteos *The World of Robert Jordan’s The Wheel of Time*.

Kirjasarjan osat
----------------

| nro | engl. | vuosi | nro | suom. | vuosi |
| --- | --- | --- | --- | --- | --- |
| 0. | *New Spring* | 2004 | 0. | *Uusi kevät* | 2008 |
| 1. | *The Eye of the World* | 1990 | 1. | *Vaarojen taival* | 1996 |
| 2. | *Maailmansilmä* | 1997 |
| 2. | *The Great Hunt* | 1990 | 3. | *Valeren torvi* |
| 4. | *Lohikäärmeviiri* | 1998 |
| 3. | *The Dragon Reborn* | 1991 | 5. | *Tornin salaisuus* |
| 6. | *Callandor* | 1999 |
| 4. | *The Shadow Rising* | 1992 | 7. | *Pimeän varjo* |
| 8. | *Lohikäärme herää* | 2000 |
| 9. | *Kultasilmä* | 2000 |
| 5. | *The Fires of Heaven* | 1993 | 10. | *Taivaan tulet* |
| 11. | *Hopeinen nuoli* | 2001 |
| 12. | *Sotaherra* |
| 6. | *Lord of Chaos* | 1994 | 13. | *Kaaoksen valtias* | 2002 |
| 14. | *Lähettiläät* |
| 15. | *Mustan tornin miehet* |
| 7. | *A Crown of Swords* | 1996 | 16. | *Keulakuva* | 2003 |
| 17. | *Miekkojen kruunu* |
| 8. | *The Path of Daggers* | 1998 | 18. | *Tuulten kulho* | 2004 |
| 19. | *Tikaripolku* |
| 9. | *Winter's Heart* | 2000 | 20. | *Sydäntalvi* | 2005 |
| 21. | *Yhdeksän kuun tytär* |
| 10. | *Crossroads of Twilight* | 2003 | 22. | *Hämärän tienhaara* | 2006 |
| 23. | *Vainajien kaupunki* |
| 11. | *Knife of Dreams* | 2005 | 24. | *Unten veitsi* | 2007 |
| 25. | *Käsipuoli* |
| 12. | *The Gathering Storm* | 2009 |   |   |   |
| 13. | *Towers of Midnight* | 2010 |   |   |   |
| 14. | *A Memory of Light* | 2013 |   |   |   |

Juoni
-----

*Ajan pyörä* -kirjat kertovat Rand al’Thorin ja tämän ystävien seikkailuista. Rand on tavallinen lammaspaimen Kaksvirroilta, kunnes hänen kotikyläänsä hyökkää trollokkeja, Pimeän valtiaan Shail’tanin puoliksi ihmisiä ja puoliksi eläimiä olevia hirviöitä. Samoihin aikoihin kylään on saapunut Moiraine Damodred, Aes Sedai, joka auttaa Randin ja tämän ystävät, Perrin Aybaran ja Matrim Cauthonin pakoon. Moiraine on etsinyt aivan samaa kuin trollokit ja niitä ohjaavat myrddraalit: näitä kolmea poikaa, jotka Pimeän valtias haluaa.

Tarinan edetessä paljastuu, että Rand on todellisuudessa uudestisyntynyt lohikäärme, jonka alati toistuvana kohtalona on astua Pimeän Valtiasta vastaan Viimeisessä taistelussa, *Tarmon Gaidonissa*. Aina on taistelu päättynyt jommankumman voittoon, Lohikäärmeen tai Pimeän valtiaan, mutta nyt ennusmerkit näyttävät että tämä voisi olla viimeinen, lopullinen taisto valkeuden ja pimeyden välillä. Randia tukevat Perrin ja tämän liittolaiset sudet, lapsuudenystävä Mat ja *ashal’manit*, miespuoliset Aes Sedait sekä osa naispuolisista. Häntä vastassa ovat Pimeän valtiaan Valitut, toiselta nimeltään Hyljätyt, musta ajah, Pimeän Valtiasta palvelevat Aes Sedait sekä meren takaa palaavat seanchanit, jotka aikovat Artur Paendrag Tanreallin, suuren yhdistäjän verenperinnön oikeudella valloittaa alueensa takaisin.

Lähteet
-------

1. 1 2  Ajan pyörä *Kirjasampo*. Viitattu 9.2.2021.
2. ↑  The Release Date for A Memory of Light Has Been Set *Tor.com*.  16.2.2012.  Arkistoitu 9.4.2015. Viitattu 9.2.2021.

Aiheesta muualla
----------------

* Kuvia tai muita tiedostoja aiheesta **Ajan pyörä** Wikimedia Commonsissa

* Robert Jordanin blogi (englanniksi)